ຣັດເຊຍເປີດເຜີຍຊື່ ຄະນະລັດຖະບານໃໝ່ 
ປະທານາທິບໍດີພູຕິນ ແຫ່ງຣັດເຊຍ ເປີດເຜີຍຊື່ ຄະນະລັດຖະບານໃໝ່ຂອງທ່ານ ໃຫ້ຊາບ.
ປະທານາທິບໍດີ Vladimir Putin ແຫ່ງຣັດເຊຍໄດ້ປະກາດຄະນະລັດຖະບານໃໝ່ຂອງທ່ານໃຫ້ຊາບ ຊຶ່ງທ່ານໄດ້ຮັກສາລັດຖະມົນຕີ ຫຼາຍທ່ານທີ່ເຄີຍຮັບໃຊ້ອະດີດປະທານາທິບໍດີ Dmitry Medvedev ນັ້ນໄວ້ ທ່ານ Igor Shuvalov ພັນທະມິດທີ່ໃກ້ຊິດຂອງທ່ານພູຕິນ ດໍາລົງຕໍາແໜ່ງຮອງນາຍົກ ລັດຖະມົນຕີຄົນທີນຶ່ງຄືເກົ່າ ຮັບຜິດຊອບເລື້ອງນະໂຍບາຍເສດຖະກິດທັງໝົດ ແລະທ່ານ Anton Siluanox ລັດຖະກອນອາຊີບ ກໍຍັງກໍາຕໍາແໜ່ງລັດຖະມົນຕີການເງິນຢູ່ຄືເກົ່າ ທ່ານ Anatoly Serdyukov ເປັນລັດຖະມົນຕີປ້ອງກັນປະເທດ ແລະທ່ານ Sergei La vrov ຣັກສາຕໍາແໜ່ງລັດຖະມົນຕີການຕ່າງປະເທດ ຢູຄືເກົ່າ ການປ່ຽນແປງທີ່ສໍາຄັນອັນນຶ່ງກໍແມ່ນ ການແຕ່ງຕັ້ງທ່ານ Arkady Dvorkovich ທີ່ສະ ໜັບສະໜຸນການຫັນປ່ຽນໄປສູ່ພາກສ່ວນເອກະຊົນນັ້ນ ເປັນຮອງນາຍົກລັດຖະມົນຕີຄົນ ທີນຶ່ງ ທີ່ກໍາກັບນໍານະໂຍບາຍດ້ານພະລັງງານແລະອຸດສາຫະກໍາ ທ່ານ Dvorkovich ເຄີຍເປັນທີ່ປຶກສາປະຈໍາອະດີດປະທານາທິບໍດີ Medvedev ມາກ່ອນ ທ່ານ Medvedev ທີ່ຖືກແຕ່ງຕັ້ງໃຫ້ເປັນນາຍົກລັດຖະມົນຕີ ຫຼັງຈາກທ່ານພູຕິນ ກັບຄືນ ມາຄອງອໍານາດໃນວັງ Kremlin ໃນຕົ້ນເດຶອນນີ້ ໄດ້ໃຫ້ຄໍາໝັ້ນສັນຍາວ່າ ຈະນໍາໃຊ້ ນະໂຍບາຍທີ່ຊຸກຍູ້ການ ເຕີບໂຕ ແລະຊຸກຍູ້ການຫັນປ່ຽນໄປສູ່ພາກເອກະຊົນ ເພື່ອສົ່ງ ເສີມເສດຖະກິດທີ່ອ່ອນແອຂອງຣັດເຊຍໃຫ້ແຂງແຮງຂຶ້ນ ທ່ານ Medvedev ແລກປ່ຽນໜ້າທີ່ກັນກັບທ່ານພູຕິນ ທີ່ໄດ້ດໍາລົງຕໍາແໜ່ງນາຍົກລັດຖະ ມົນຕີມາເປັນເວລາ 4 ປີ ມາຈົນຮອດວັນທີ 7 ເດືອນນີ້ ເວລາທ່ານສາບານໂຕເຂົ້າຮັບຕໍາ ແໜ່ງປະທານາທິບໍດີຂອງປະເທດນັ້ນ ການສັບປ່ຽນໜ້າທີ່ກັນນີ້ ໄດ້ສ້າງຄວາມໂມໂຫ ໂທໂສຂຶ້ນໃຫ້ແກ່ຊາວຣັດເຊຍຫຼາຍຄົນ ແລະກໍ່ໃຫ້ເກີດການປະທ້ວງຄັດຄ້ານຕໍ່ການຂຶ້ນ ກໍາອໍານາດຂອງພວກຜູ້ນໍາທັງສອງນີ້